**6. politiske forslag**

**Forslagsstiller: Styret**

**Innstilling: Vedtas og sendes AiBs årsmøte**

**6A Trygghet mot fattigdom**

Begrunnelse:

Den norske velferdsstaten er etablert for at de som permanent eller for en periode, ikke er stand til å arbeide og motta lønn, skal ha en trygghet for at de kan ha et likeverdig liv med andre innbyggere i landet. Det er nå godt dokumentert at flere grupper lever i fattigdom, selv om de er innvilget trygdeytelser. Dette er en situasjon som ikke er akseptabel.

Forslag:

Innretning og nivå på alle trygder må gjennomgås. Ingen som går på trygd i Norge skal være fattige.

**6B Tidsbegrensning for godkjenningen av privatskoler og private barnehager**

Begrunnelse:

Privatskoler og private barnehager som har blitt godkjente etter gjeldene lov, har rett på statstilskudd i en ubegrenset periode. Det er foreslått å gi kommuner og fylkeskommuner større makt ved opprettelsen av nye skoler og barnehager, men den foreslåtte lovendringen omhandler ikke skoler og barnehager som allerede er etablerte. Med synkende samlede barnetall, vil dagens evigvarende godkjenninger kunne føre til at den private andelen av skole- og barnehageplasser øker. Og dette vil gjøre det enda vanskeligere for kommuner og fylkeskommuner å gi et differensiert og godt tilbud i sitt område. For å hindre en slik utvikling bør det innføres en tidsbegrensning for godkjenning av privatskoler og private barnehager med rett til statstilskudd.

Forslag

*Privatskoleloven og lov om private barnehager  må endres slik at det innføres en tidsbegrensning for godkjenning med statstilskudd.*

**6C****Det skal være mulig å lære mer**

Begrunnelse:

Regelverket for opptak til høyere utdanninger bør justeres. Et problem er at den delen av ungdomsgruppene som søker seg mot ettertraktede utdanninger med høye opptakskrav, velger å bruke flere år på å ta fag som privatist for å få toppkarakterer og kommer dermed senere i gang med den høyere utdanningen sin. Dette er både ineffektivt for samfunnet og den enkelte det gjelder. Men den største gruppen som tar opp fag som privatist er elever som mangle fullstendig vitnemål eller har så lav karakter at de trenger mer kunnskap for å være klar for høyere utdanning. Lager vi ordninger som stenger denne gruppen ute av høyere utdanning, går vi glipp av verdifull kompetanse og tar muligheten fra en rekke mennesker.

Forslag:

*Muligheten for å forbedre karakterene fra førstegangsvitnemålet må beholdes i et nytt opptakssystem for høyere utdanning.*

**6D Et enkelt toprissystem for strøm for husholdninger**

Begrunnelse:

Et toprissystem for strøm for husholdninger vil sikre at alle husholdninger kan være trygge på at de har råd til et tilstrekkelig minimumsforbruk av strøm. Systemet kan bygge mekanismer fra det nåværende strømmestøttesystemet, men kompensasjonen må økes til 100% på et gitt prisnivå.

Forslag:

*Strømstøtten må endres og etableres som en fast ordning for et toprissystem for strøm.*

**6E Solidaritet innenfor norsk næringsliv**

Begrunnelse

Norsk næringsliv går godt, men en rekke små energiintensive eller større kraftkrevende virksomheter er truet på grunn av høye energipriser. En vesentlig årsak til de økte energiprisene er vår tilknytning til det europeiske energimarkedet, men samtid er en vesentlig årsak til at næringslivet går godt den enkle tilgangen til det europeiske fellesmarkedet gjennom EØS-avtalen. Det bør derfor etableres skatte- og støtteordninger som omfordeler belastningen av økte energipriser.

Forslag

*Det må utredes hvordan bedrifter som er truet av økte energipriser kan gis fritak for enkelte skatter og avgifter, og om statens inntekter fra næringslivet kan økes for å finansiere støtteordninger for disse bedriftene.*

**7. Årsmelding fra styret i Bergenhus Arbeiderpartilag 2022**

Den politiske bauten og vårt lokallagsmedlem, August Rathke gikk bort 25. november 2022. Og vi ønsker å starte denne årsmeldingen med å hedre hans minne. Rathke gjorde en enestående innsats for demokratiet, og den aller beste måten å hedre han på er jobbe videre med å forsvare og utvikle demokratiet. Dessverre ble året 2022 et år som krevde en ekstra innsats for nettopp demokratiske verdier. Det russiske fullskala militære angrepet på Ukraina og den påfølgende krigen kom som en stor negativ overraskelse, og en hendelse som har preget og fortsatt preger den politiske dagsorden i stor grad.

Styret har hatt ti styremøter og det har vært arrangert et innspillsmøte med fokus på opplæring i forbindelse med valgprogrammet til Arbeiderpartiet i Bergen, et medlemsmøte med Benjamin Jakobsen og et felles medlemsmøte om bybanen med Bergenhus Venstre. Oppmøte på disse tre møtene var akseptabelt. Styret har jobbet både med byprogrammet og fylkesprogrammet og sendt inn en rekke forslag. Videre har vi engasjert oss for at Bergenhus skal stille med størst mulig delegasjon i representantskapsmøtene til Arbeiderpartiet i Bergen, og vi har satt vårt preg på møtene med både forslag og innlegg. Også i Bergens Tidende og Bergensavisen har flere av våre styremedlemmer hatt innlegg om ulike emner.

Til tross for at det ikke er valgår, så har vi stått på stands i sentrum for å både lytte og forklare bakgrunnen for vår politikk og for å komme i kontakt med mulige medlemmer. Vårt medlemstall er 130 betalende, og vi har flere nye vervinger og innmeldte. 27 av medlemmene våre er under 40 år, og 26 av dem er over år 75 år. Det av vært en viss foryngelse av medlemsmassen vår i 2022.  Vi er glade for hvert eneste medlem, og det beste er om vi kan øke medlemstallet innenfor alle aldersgrupper. Vi har noe trafikk på vår FB-side og Instagram-konto og bruker disse jevnlig for å nå ut til våre egne tilhengere og kanskje noen andre. Utover dette har vi brukt e-postliste og sms til å orientere våre medlemmer i løpet av året.

Styret har også drøftet nominasjonen til bystyret og fylkestinget flere ganger, det sistnevnte prosessen er ennå ikke avsluttet. Men på bystyrelisten fikk vi Reidar Staalesen på kumulert plass, og en rekke kandidater på alfabetisk plass: Henry Berg, Ole Jacob Broch, Gaute Baarøy, Helena Haldorsen, Jette Lunemann Hansen, Haakon Nybø, Arne Jakob Vik Olsen og Margunn Rognås.

Politisk har 2022 vært krevende både nasjonalt og lokalt. Krigen i Europa er nevnt, men økende priser og renteoppgang har ført til et press mot den Ap-ledede mindretallsregjeringen fra både venstre og høyre. I Bergen har store deler av høsten vært preget av en serie politiske kriser som endte i at Roger Valhammer ble erstattet med Rune Bakervik som byrådsleder og at bystyregruppen inngikk et budsjettforlik med tre borgerlige partier.

Styret og lagsleder har argumentert for at Arbeiderpartiet må søke makten som ligger i posisjoner, men har samtidig hatt forståelse mot å være et rent styringsparti som blant AUF i Bergen har løftet opp.

Medlemmer av styret i 2021 har vært:

| Lagsleder: | Helena Haldorsen |
| --- | --- |
| Nestleder: | Espen Edvardsen |
| Sekretær: | Gaute Baarøy |
| Kasserer: | Jette Lunemann Hansen Olsen |
| IKT-ansvarlig | Ole Jacob Fiskerstrand Broch |
|  |  |
| Styremedlem | Andreja Ostojic |
| Styremedlem | Hallgeir Utne Hatlevik |
| Varamedlemmer | Mari Hansen Ingleson |

Styret har videreført ordningen med at medlemmer med parlamentariske verv kan møte som observatører på styremøtene. *Henry Berg, Gaute Baarøy* og *Reidar Staalesen* har møtt fra bystyregruppen og engasjert seg i styrets arbeid.

Medlemmer av AiBs representantskap valgt av Bergenhus har i 2022 vært (rangert):

Helena Haldorsen, Espen Edvardsen, Jette Lunemann Hansen, Gaute Baarøy, Andreja Ostojic, Ole Jakob Fiskerstrand Broch, Mari Hansen Ingleson, Hallgeir Utne Hatlevik, Margunn Rognås, Reidar Staalesen, Torill Helland, Torgeir Toppe, Warod Ali-Al Obaidi, Arne Jakob Vik Olsen, Siw-Anita Lien, Arild Helland, Veslemøy Gullachsen, Geir Håland, Solveig Gjelsteinli og August Rathke

**10. valg**

**Valgkomiteens innstilling til nytt styre i Bergenhus Arbeiderparti for 2023.**

Leder: Helena Haldorsen  
Nestleder: Gaute Baarøy  
Kasserer: Jette Lunemann Hansen  
Sekretær: Espen Edvardsen  
IKT ansvarlig: Mariann Dalen Husveg  
Medlemsansvarlig: Håkon Kyrkjebø Nybø  
Styremedlem: Andreja Ostojic  
Styremedlem: Morgan Alangeh  
AUF: velger egen representant  
Varamedlem: Mari Ingleson  
Varamedlem: Vigleik Mathisen  
varamedlem: Margunn Rognås  
varamedlem: Halgeir Utne Hatlevik

**Delegater til representantskapet i Arbeiderpartiet i Bergen:**  
1. Helena Haldorsen  
2. Gaute Barøy  
3. Jette Lunemann Hansen  
4. Espen Edvardsen  
5. Mariann Dalen Husveg  
6. Håkon Kyrkjebæ Nybø  
7. Andreja Ostojic  
8. Morgan Alangeh  
  
1. vara: Mari Ingleson  
2. vara: Vigleik Mathisen  
3. vara: Margunn Rognås  
4. vara: Reidar Staalesen  
5. vara. Torill Helland  
6. vara: Torgeir Toppe  
7. vara: Warod Ali-Al Obaidi  
8. vara: Arne Jakob Vik Olsen  
9. vara: Veslemøy Gullachsen  
10. vara: Geir Håland

**Valg av revisor:**  
Forslag:  
Arne Jakob Vik Olsen

**Utsendinger til representantskapet i Vestland Arbeiderparti:**  
1. Helena Haldorsen  
2. Gaute Baarøy  
3: Jette Lunemann Hansen

Vara:   
1. Espen Edvardsen  
2. Mariann Dalen Husveg  
3. Håkon Kyrkjebø Nybø  
4. Andreja Ostojic

**Utsendinger til årsmøtet i Vestland Arbeiderparti:**1. Helena Haldorsen  
2. Gaute Baarøy  
3. Jette Lunemann Hansen

Vara:  
1. Espen Edvardsen  
2. Mariann Dalen Husveg  
3. Håkon Kyrkjebø Nybø

**Forslag til redaksjonskomite til årsmøtet i AiB:**  
1. Helena Haldorsen  
2. Gaute Baarøy  
3. Andreja Ostojic  
4. Torgeir Toppe

**To representanter til å underskrive protokollen:**   
1. Jette Lunemann Hansen  
2. Torgeir Toppe

**Forslagsstiller: Styret**

**Valgkomite 2024:**

Reidar Staalesen (leder)

Margunn Rognås

Henry Berg